बागसा जिल्लानि सिङाव थानाय मसुलपुर महकुमानि बेन्दोंनि बरमा पुलिस थानानि आवथायाव गोग्लैनाय कदमतला गामिनि बिपिएफनि मावथिफोरनि ननिफ्राय थांनाय 24 जुनखालि माखासे थिंफोर दोनखोमानै दोननायखौ रायजोफोरा बोखांनो हानाय खौराङा सोराङाव फैदोंमोन। मिथिनाय बादिब्ला सोरखारनिफ्राय सफैनाय थिंफोरखौ बिपिएफनि मावथि सन्जिब बर्मननि न’आव गं 48 आरो भगबान बर्मननि न’आव गं 77 थिंफोरखौ दोनखोमानाय थासारियाव गामिनि रायजो-राजाफोरनि मददजों कालजार भिसिडिसि सेयारमेन इन्द्रस्वर राभा आरो मुसलपुर ब्लक इउपिपिएल लाइमोन हानजानि आफादगिरि बुद्ध दैमारिमोननि दैदेननायाव गासै गं 125 थिंफोरखौ बोखांनो हादोंमोन।